फ़नी (funny) टेक्स्ट्स में जवाब देना फ़्लर्ट (flirt) करने वाले टेक्स्ट से जवाब देना
चूंकि वह केवल एक शब्द के टेक्स्ट भेज रही है, उसे कुछ फ़नी में बदल देने का प्रयास करिए। ऐसा कुछ कहिए: "तुम्हारी ज़बान कोई बिल्ली ले गई है, है ना? आशा है कि तुम्हें उससे एलर्जी नहीं होगी😊" इससे उसका एक शब्द वाला जवाब अजीब या असुविधाजनक लगने की जगह फ़नी लगेगा। इससे आपका खिलंदड़ा पक्ष भी सामने आ जाएगा।  आप ऐसा कुछ भी कह सकते हैं: "तुम आज कुछ जासूसी के काम पर लगी होगी। जेम्स बॉन्ड से मेरी ओर से हेलो कहना 😉" यह ध्यान रखिएगा आप उसे किसी अनुचित तरीके से न चिढ़ाएँ। आप न तो उसे नाराज़ करना चाहते हैं, और न ही उसे तकलीफ़ पहुंचाना चाहेंगे। यह जानने के लिए कि उसके हिसाब से किस प्रकार का चिढ़ाना सबसे अच्छा रहेगा, उसकी सीमाएं पहचानने की कोशिश करिए। अगर आप चाहते हैं कि वह आपके टेक्स्ट्स का जवाब दे, तब आपको उसे किसी दिलचस्प या फ़नी चीज़ में उलझाना पड़ेगा। ऐसा कुछ कह कर शुरुआत करिए: "अभी मेरे साथ एक बहुत अजीब घटना हुई है।" जब वह जवाब दे तब ऐसी कुछ हास्यास्पद कहानी बना दीजिये: "अभी मेरे कमरे में एक ज़ोम्बी (zombie) घुस आया। मगर मैंने उसे संभाल लिया। अच्छी बात यह है कि मुझे एपोक्लिप्टिक सर्वाइवल (apocalyptic survival) की जानकारी है।"  आपकी कहानी जितनी हास्यास्पद होगी, उसके जवाब देने की संभावना उतनी अधिक होगी। बस उसको बहुत खींचिएगा मत। आप उसे हँसाना चाहती हैं, परेशानी में नहीं डालना चाहते हैं। जब भी वह जवाब दे, तब उसके एक शब्दीय जवाबों का उत्तर बढ़ा-चढ़ा कर दीजिये। जैसे कि, अगर आप उससे पूछें कि उसका दिन कैसा रहा और उसका जवाब होता है "ओके।" तब आप ऐसा कुछ कह कर जवाब दे सकते हैं: "वाह, ज़रा शांत रहिए। इतना उत्साही होने की ज़रूरत नहीं है 😊" इमोटीकॉन (emoticon) को शामिल करने से उसको यह पता चलेगा कि आप मज़ाक कर रहे हैं और उसके जवाब से नाराज़ नहीं हैं। इसके कारण यह भी आशा की जा सकती है कि भविष्य में वह और अधिक विस्तार से जवाब देना चाहेगी। चूंकि वह आपको जवाब नहीं दे रही है, उसका दोष भी अपने पर डालिए कि बातचीत में खामोशी आ गई है। ऐसे ताने से, अपने बातचीत करने के कौशल का और अपना मज़ाक उड़ाइए: "वाह, आज मैं बेशक बहुत ढीला ढाला होऊंगा। आम तौर से मैं इतना बोरिंग नहीं होता हूँ 😊" शामिल किए गए इमोटीकॉन से उसको पता चलेगा कि आप उससे नाराज़ नहीं है और अपना ही मज़ाक उड़ा रहे हैं। अपने को गिराइएगा मत। आप चाहते हैं कि आपका ताना फ़नी हो, न कि उसके कारण वह असहज हो जाये या आप चिड़चिड़े और दुखी लगें। अगर वह जवाब देने में ढीली हो, तब आप उसकी ओर से मज़ेदार जवाब बना सकते हैं, ताकि उसकी बातचीत में दिलचस्पी बढ़ जाये और उसे पता चल सके कि आप कितने फ़नी हैं। जब आप उससे कोई प्रश्न पूछें, तब उसका कोई मज़ेदार जवाब भी बना दीजिये। उससे ऐसा कुछ कहिए: "इस वीकेंड पर तुम क्या कर रही हो? मुझे अंदाज़ लगाने दो, तुम अपने कुत्ते को रॉकेट से चाँद पर ले कर जा रही हो। कितनी प्यारी बात है 😉" इस तरह के खिलंदड़े चुहल से आप उसे बातचीत में वापस ले आएंगे, चाहे इससे आपको यही क्यों न लगे कि आप कितने मूर्ख हैं। यह ध्यान रखिएगा कि आप जो भी कहें वह उचित ही हो। आप नहीं चाहेंगे कि आपकी बात बहुत बढ़ जाये। क्या पिछली कुछ चीज़ें जो आपने उसे लिखी थीं, वे बोरिंग (boring) या साधारण थीं? अगर कुछ दिलचस्प नहीं कहेंगे, तब वह आपको जवाब तो देगी ही नहीं। अपने टेक्स्ट्स में ऐसे टॉपिक शामिल करके उन्हें जीवंत बनाइये, जिनमें उसकी दिलचस्पी हो या ऐसे, जिनके बारे में बातें करना उसको पसंद हो। इस प्रकार, उसकी, टेक्स्ट का जवाब देने और लंबी चर्चा करने की इच्छा होगी। उससे जवाब पाने का एक बढ़िया तरीका यह है कि उसे यह पता चल जाने दिया जाये कि आप उसके बारे में सोच रहे हैं। उसे ऐसा कुछ टेक्स्ट करिए: "कल तुमने जो आउटफ़िट (outfit) पहना था मुझे वह बहुत अच्छा लगा।" या "पिछले हफ़्ते जब हम सब बॉलिंग के लिए गए थे, तब तुमने सबको बढ़िया पीटा।" इन चीजों से वह बातों पर ध्यान देगी, खास महसूस करेगी, और उसे पता चल जाएगा कि आप उसे पसंद करते हैं। कुछ ऐसी बातें सामने लाइये जिनसे आपको उसकी याद आती हो। उसे ऐसा कुछ टेक्स्ट करिए: "बाहर एक फूल है जिसका रंग बिलकुल तुम्हारी आँखों का है। जब भी उसको देखता हूँ, तब तुम्हारी याद आती है।" इससे उसको यह पता चलता है कि इस बातचीत के अलावा भी आप उसके बारे में सोचते रहते हैं। इससे शायद वह आपसे बातचीत करने की भी, फिर से शुरुआत कर सकती है। यह ध्यान रखिएगा कि इस स्टेज (stage) पर आप कुछ अनुचित न कह बैठें। आप जो भी कह रहे हैं, उसे आपकी वर्तमान रिश्ते की नज़दीकी से मैच (match) करना चाहिए। अगर आप उससे अभी हाल ही में मिले होंगे, तब आप उससे वह सब तो नहीं कहेंगे, जो आप किसी पुरानी जान-पहचान में कहते। अगर आप उससे कोई लंबा उत्तर चाहते हैं, तब ऐसा कोई प्रश्न पूछिये जिसका जवाब एक से अधिक शब्दों में देने की ज़रूरत पड़े। आप चाहें तो किसी फ्लर्टी चीज़ पर भी जा सकते हैं। उससे ऐसा कुछ पूछिये: "परफेक्ट (perfect) डेट तुम्हारे अनुसार कैसी होनी चाहिए और क्यों?" इससे उसके मन में रोमांस का विचार आ जाएगा और उसे इसका जवाब भी थोड़ा लंबा ही देना होगा। इसका एक और भी लाभ है, कि इससे आप उसको थोड़ा और बेहतर तरीके से जान सकेंगे।
उसे चिढ़ाइए: बेतुकी कहानियाँ बनाइये: अपने जवाब को बढ़ा-चढ़ा कर बताइये: अपना मज़ाक बनाइये: उसके लिए जवाब बना दीजिये: उसकी रुचियों को अपील (Appeal) करिए: उसे कॉम्प्लीमेंट (Compliment) करिए: उसे पता चलने दीजिये कि आप उसके बारे में सोचते रहते हैं: कोई प्रश्न पूछिये:
https://www.wikihow.com/Reply-to-One-Word-Texts-from-Girls https://www.wikihow.com/Reply-to-One-Word-Texts-from-Girls
Replying with Funny Texts Answering With Flirty Texts